Gabriel Batistuta

Gabriel Omar Batistuta () er ein argentinsk pensjonert fotballspelar som spelte spiss og var ein av dei mest målfarlege spissane verda har sett i nyare tid. Batistuta som fekk tilnamnet «Batigol!», skåra 56 mål på 78 landskampar for Argentina - deriblant ti nettkjenningar i VM-sluttspel. Han er òg den einaste fotballspelaren som har skåra hattrick i to VM-sluttspel etter kvarandre.

På klubbnivå byrja han karrieren i heimlandet for Newell's Old Boys i 1987. Korte opphald i storklubbane River Plate og Boca Juniors fylgde før han i 1991 vart seld til den italienske klubben ACF Fiorentina. Batistuta spelte ni sesongar i Fiorentina, der han vart ein folkehelt. Han skåra 168 mål på 369 kampar for Firenze-klubben, og då han vart seld til AS Roma sommaren 2000 skapte det opprør  blant misnøgde Fiorentina-tilhengjarar.

Batistuta spelte to og ein halv sesong i Roma, som han hjelpte til ligameisterskap i 2001 med 20 mål på 28 kampar. Dette vart Roma sitt fyrste seriemeisterskap på 18 år, og Batistuta fyrste ligatrofé i Italia. Våren 2003 verte han utleigd til Inter, før han avslutta karrieren sin i Al Arabi i Qatar.

På landslagsnivå var Batistuta med om å vinne Copa América i 1991 og 1993. I det sistnemnde meisterskapen skåra han begge måla for Argentina i finalesigeren mot Mexico. Batistuta representerte òg Argentina i tre VM-sluttspel (1994, 1998 og 2002).

 Kjelder 

Denne artikkelen bygger på «:Gabriel Batistuta» frå , den 20. april 2020.
National-Football-teams

Kategori:Argentinske fotballspelarar
Kategori:Fiorentina-spelarar
Kategori:Roma-spelarar
Kategori:Inter-spelarar
Kategori:Spelarar i Fotball-VM 1994
Kategori:Spelarar i Fotball-VM 1998
Kategori:Spelarar i Fotball-VM 2002